Моника Милосављевић
Моника Милосављевић (Чачак, 8. фебруар 1985) српски је археолог и доцент на Филозофском факултету Универзитета у Београду.

Образовање 
Моника Милосављевић је рођена у Чачку 8. фебруара 1985. године, где је завршила Чачанску гимназију. Током средње школе је била и полазник семинара археологије у Истраживачкој станици Петница, где ће касније бити предавач. Основне студије археологије уписује на Филозофском факултету Универзитета у Београду 2004. године и завршава их 2009. Мастер рад Теоријске перспективе у истраживању дивљег човека као концепта другог у археологији под менторством Александра Палавестре брани 2010. године. Докторску дисертацију Концепт другости варварства и варваризације у српској археологији исто под менторством Палавестре брани 2015. године на Филозофском факултету Универзитета у Београду.

Научни рад 
Милосављевић се бави теоријском археологијом и историјом идеје у археологији и антропологији. У оквиру теоријске археологије посебно изучава археологију идентитета, археолошку епистемологију и социокултурну еволуцију.

За асистента на Филозофском факултету Универзитета у Београду је изабрана 2013. године, а за доцента 2016. На факултету предаје низ курсева заједно са Александром Палавестром и Марком Порчићем студентима основних, мастер и докторских студија.

Члан је Српског археолошког друштва од 2016. године, Европске асоцијације археолога од 2013. године и сарадник у Центру за теоријску археологију на факултету. Служи се енглеским, француским и италијанским језиком.

Селектована библиографија

Референце

Спољашње везе 
 Academia
 Званични CV

Рођени 1985.
Чачани
Српски археолози
Чланови Српског археолошког друштва
Професори Филозофског факултета Универзитета у Београду
Биографије живих особа